प्रदेश सरकार से जाट समुदाय पर केस वापस लेने की मांग
हुडा सेक्टर-19 में चल रहा जाटों का धरना रविवार को 36वें दिन में प्रवेश कर गया। धरने पर बैठे जाट समुदाय के लोगों ने सरकार के खिलाफ नारेबाजी की और जाट समुदाय के निर्दोष लोगों पर दर्ज किए गए केस को रद्द करने की मांग की। सर्वजाट संघ के प्रधान विकल पचार ने बताया कि समाज के विभिन्न वर्गों के लोगों ने धरने में शामिल होकर जाटों की मांगों का समर्थन किया है। उन्होंने बताया कि 10 मार्च को संसद के घेराव के लिए गांवों में जाकर ट्रैक्टर-ट्रालियों का पंजीकरण किया जा रहा है। सिरसा जिले से भी काफी संख्या में लोग ट्रैक्टर-ट्रालियों पर सवार होकर दिल्ली जाएंगे। धरने में हर दिन दो गांवों के लोग शामिल होकर जाटों की जायज मांगों का समर्थन कर रहे हैं।
awa_Deva hin_Deva